《刈稻夜归》
明代·嵇元夫

西庄刈稻夜半归，明月皎皎当柴扉。
橹声隔岸人语近，斗柄插江霜气微。
木叶萧萧覆林屋，芦花茫茫藏钓矶。
儿童村南酒家去，野夫独立风吹衣。

作者简介：明浙江吴兴人，字长卿。少以官宦子弟，放纵不羁，偶失规，为乡里仇家所中，坐法，下狱。得释，乃深自濯励，勤学苦读。善诗，有《白鹤园集》。